సీరత్ కపూర్

సీరత్ కపూర్ భారతీయ చలనచిత్ర నటి, మోడల్, నృత్య దర్శకురాలు. రాక్‌స్టార్ సినిమాకు సహాయ నృత్య దర్శకురాలిగా తన సినీ జీవితాన్ని ప్రారంభించిన సీరత్ కపూర్, 2014లో తెలుగులో వచ్చిన రన్ రాజా రన్ సినిమాలో తొలిసారిగా నటించింది.

 జననం - విద్యాభ్యాసం 
సీరత్ కపూర్ 1993, ఏప్రిల్ 3న వినీత్ కపూర్, నీనా సిహోత కపూర్ దంపతులకు ముంబైలో జన్మించింది. తండ్రి హోటల్ యజమాని కాగా, తల్లి ఎయిర్ ఇండియాలో ఎయిర్ హోస్టెస్ గా పనిచేసింది.

ముంబై సాంతా క్రూజ్ లోని పోదర్ ఇంటర్నేషనల్ స్కూల్ లో ప్రాథమిక విద్యను, బాంద్రాలోని ఆర్.డి. నేషనల్ కాలేజీలో మాధ్యమిక విద్యను పూర్తిచేసింది. బిఏ మాస్ కమ్యూనికేషన్ లో చేరిన సీరత్, సినిమాలకోసం డిగ్రీ చదువును మధ్యలోనే వదిలేసి నృత్య వృత్తిలో ఉన్నతస్థాయికి చేరుకుంది.

16 ఏళ్ళ వయసులో ముంబైలోని ది డాన్స్ వర్క్స్ లో యాష్లే లోబో దగ్గర బాలీవుడ్ కొరియోగ్రాఫర్ గా తన సినీ జీవితాన్ని ప్రారంభించింది. ఆమె ఆ అకాడమీలో పూర్తికాల నృత్య బోధకురాలిగా పనిచేసింది. అదే సమయంలో రాక్‌స్టార్ సినిమాకు సహాయ నృత్య దర్శకురాలిగా చేరింది.

మోడలింగ్‌తో గుర్తింపుపొందిన సీరత్, తన కజిన్ తాత సంస్థ రోషన్ తనేజా స్కూల్ ఆఫ్ యాక్టింగ్‌లో నటనలో శిక్షణ పొందింది. 2014లో తెలుగులో సీరత్ తొలిచిత్రం రన్ రాజా రన్ విడుదలయింది.

 సినిమారంగం 
2014లో సుజిత్ - శర్వానంద్ కాంబినేషన్ లో వచ్చిన రన్ రాజా రన్ సినిమా కమర్షియల్ గా విజయం సాధించింది. 2015లో బి. మధు, ఎన్.వి. ప్రసాద్ తీసిన టైగర్ సినిమాలో గంగ పాత్రలో నటించింది. వారణాసి నేపథ్యంలో రూపొందించిన ఈ సినిమాలో సందీప్ కిషన్, రాహుల్ రవీంద్రన్ కూడా నటించారు. 2015లోనే అశ్వినీ కుమార్ సహదేవ్ నిర్మాణంలో ఆర్. సామల దర్శకత్వంలో సుమంత్ అశ్విన్ హీరోగా వచ్చిన కొలంబస్ సినిమాలో నటించింది. ఈ సినిమాలో నీరజ పాత్రలో సీరత్ నటన ప్రసంశలు పొందింది. ఆ తరువాత అక్కినేని నాగార్జునతో రాజు గారి గది 2, రవితేజతో టచ్ చేసి చూడు, అల్లు శిరీష్ తో ఒక్క క్షణం వంటి సినిమాల్లో నటించింది.

 నటించిన చిత్రాలు 
సంవత్సరంసినిమాపాత్రభాషగమనికలుమూ2014జిద్నాన్సీహిందీరన్ రాజా రన్ప్రియాతెలుగు2015టైగర్గంగకొలంబస్నీరజ2017రాజు గారి గది 2సుహానిసఒక్క క్షణంస్వాతి2018టచ్ చేసి చూడుదివ్య2020కృష్ణ అండ్ హిజ్ లీలారుఖ్సార్నెట్‌ఫ్లిక్స్ & ఆహాలో విడుదలైందిమా వింత గాధ వినుమావినీత వేణుగోపాల్ఆహా న విడుదలైంది2022మారిచ్రీనాహిందీ2024భామాకలాపం 2జుబేదాతెలుగుఆహా సినిమామనమేతాన్యఉషా పరిణయం ఐటెమ్‌ సాంగ్‌జాతస్య మరణం ధ్రువం

 సంగీత వీడియోలు 
సంవత్సరంపాటగాయకులుగమనికమూ2021స్లో స్లోపాయల్ దేవ్ , బాద్షాT-సిరీస్

 టెలివిజన్ 
సంవత్సరంపేరుపాత్రనెట్‌వర్క్మూ2023సేవ్ ది టైగర్స్హంసలేఖడిస్నీ+ హాట్‌స్టార్2024సేవ్ ది టైగర్స్హంసలేఖడిస్నీ+ హాట్‌స్టార్

 సహాయ నృత్య దర్శకురాలిగా 
 2011 - రాక్‌స్టార్

 ప్రచార చిత్రాలు 
వివేల్, ఎంగేజ్ కొలోన్ స్ప్రేలు, అపోలో టైర్స్ ఫర్ డిబాకర్ బెనర్జీ, మహీంద్రా గుస్టో, ఇంటెక్స్ విత్ ఫర్హాన్ అఖ్తర్ వంటి వస్తువుల ప్రచార చిత్రాల్లో నటించింది.

 ఇతర వివరాలు 
12 ఏళ్ళ వయసులో రాజశ్రీ మ్యూజిక్ స్కూల్ నుండి భారతీయ శాస్త్రీయ సంగీతంలో శిక్షణ పొందింది.

 మూలాలు 

 ఇతర లంకెలు 


వర్గం:1993 జననాలు
వర్గం:మహారాష్ట్ర వ్యక్తులు
వర్గం:హిందీ సినిమా నటీమణులు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు